
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPŲ, ESANČIŲ KIDULIŲ SENIŪNIJOJE, ŠIAUDINĖS KAIME IR ŠIAUDINĖS KAIME, NEMUNO G. 48, DETALIOJO PLANO TVIRTINIMO

2014 m. kovo 27 d. Nr. T-104
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 ir 83.12 punktais ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. kovo 17 d. Teritorijų planavimo dokumento patikrinimo aktu Nr. TP1-605, nusprendžia,


patvirtinti Marijos Pašukienės ir Tomo Baužos 0,5316 ha žemės ūkio paskirties žemės sklypo esančio (kadastrinis Nr. 8453/0002:141) Kidulių seniūnijoje. Šiaudinės kaime, paskirties pakeitimo į kitos paskirties žemę ir gyvenamosios teritorijos būdą, bei apjungimo su 0,1901 ha ploto kitos paskirties žemės sklypu (kadastrinis Nr. 8453/0002:140), esančiu Kidulių seniūnijoje, Šiaudinės kaime, Nemuno g. 48, Šakių rajone, bei apjungtų žemės sklypų padalinimo į keturis sklypus, detalųjį planą (pridedama).        

